钦定古今图书集成/明伦汇编/氏族典/第436卷 > 《廖用贤尚友录》 > 马公亮
## 钦定古今图书集成/明伦汇编/氏族典/第436卷 > 《廖用贤尚友录》 > 马公亮

按《尚友录》：公亮少时，夜阅书，忽有大手如扇自窗入，
公亮以雄黄水大书草字，窗外大呼曰：“与我涤去，不
然祸及汝。”公亮不听而卧。将晓，告泣，手不能出，且曰：
“公将大贵，我戏犯公，何忍致极地？公独不见燃犀之
事乎？”公亮乃悟，以水涤，逊谢而去。